**เรื่อง มหัศจรรย์วัฒนธรรมไทย**

( รูปภาพจาก : ศิลปะไทยดอทคอม [www.silpathai.com/thaifood/](http://www.silpathai.com/thaifood/))

"ในน้ำมีปลา ในนามีข้าว" คำขวัญที่ได้ยินมาตั้งแต่เด็ก ประเทศไทยเป็นอู่ข้าวอู่น้ำ ผูกพันกับสายน้ำที่ไหลล่อเลี้ยงมาช้านาน อุดมไปด้วยปลาน้อยใหญ่ มีความมั่งคั่งผลผลิตทางการเกษตรที่หลากหลาย นำมาดัดแปลงปรุงอาหารที่เลิศรสขึ้นชื่อของไทย รวมถึงความประณีตของคนไทยที่ช่างคิดประดิดประดอยความงามของอาหาร คิดสูตรอาหารขึ้นมาหลายตำรับหลากหลายแขนงสืบทอดสู่คนรุ่นหลังมาเป็นเวลานาน เป็นเอกลักษณ์ที่บ่งบอกความเป็นไทยมาอย่างช้านาน

วัฒนธรรมอาหารไทยถูกสั่งสมมาเป็นระยะเวลานาน จันเกิดเป็นวัฒนธรรมออหารไทย จากการคิดค้นของคนในอดีตสืบทอดตกทอดมาสู่ลูกหลายในปัจจุบัน ประเทศไทยมีหลายภูมิภาคจนเกิดการเป็นอาหารไทยสี่ภาค มีวัฒนธรรมการกินที่หลากหลาย อาหารที่ขึ้นชื่อไปทั่วโลกที่หลายคนรู้จักกันดี ต้มยำกุ้ง ส้มตำ เป็นต้น และเมื่อไม่นานมานี้อาหารไทยก็ได้รางวัลชนะเลิศอาหารที่อร่อยที่สุดในโลก แกงมัสมั่นไก่ที่ได้ขึ้นชื่อว่าเป็นอาหารที่อร่อยที่สุดในโลก จากการคิดค้นและนำความหลากหลายเครื่องเทศและเครื่องปรุงมาปรุงจนได้แกงมัสมั่นไก่ที่รสชาติเข้มข้น หอมเครื่องเทศจนทุกคนต้องยกนิ้วให้ และนอกจากนี้แล้วประเทศไทยยังมีวัฒนธรรมการกินที่แปลกไปของแต่ละภาคอีกด้วย คนสมัยก่อนได้มีการคิดค้นภูมิปัญญาหลายแขนงออกมาจนกลายเป็นความหลากหลายของอาหารไทย อาหารบางชนิดไม่ได้กินแค่อร่อยเพียงเท่านั้นยังมีประโยชน์มากมาย ที่มาจากส่วนผสมที่มีสมุนไพรเป็นหลักที่ผสมคลุกเคล้ากันอย่างลงตัวจากพืชผักสวนครัวที่มีอยู่คู่กันทุกบ้าน ไม่เพียงแค่อาหารที่มีประโยชน์แล้วยังรวมไปถึงความประณีตอีกด้วย การแกะสลักผลไม้ออกมาเป็นรูปต่างๆที่มีความวิจิตรบรรจงก็เป็นหนึ่งของเอกลักษณ์ไทย สะท้อนให้เห็นถึงอุปนิสัยคนไทยที่มีความละเอียดอ่อนใจเย็นมีความมุมานะในการแกะสลักผักให้ออกมามีความงดงามอย่างยิ่ง นอกจากอาหารไทยที่เลื่องลือชื่อแล้วขนมหวานของไทยก็ไม่เป็นที่แพ้ชาติใด ทั้งวิธีการทำที่มีความประณีตและช่างคิดของบรรพบุรุษที่ถ่ายถอดออกมาเป็นขนมให้ได้ทานกัน ไม่ใช่เรื่องง่ายเลยที่เราจะทำขนมออกมาได้รวดเร็วแบบขนมตะวันตก ต้องใส่ใจในการทำทุกขั้นตอน ขนมที่ออกมาจึงมีความงดงามและมีรูปลักษณะที่แตกต่างกัน ทั้งยังมีการนำเครื่องหอมมาประยุกต์ใช้ในการอบขนมให้มีความหอมละมุนชวนน่ารับประทาน เช่น ขนมกลีบลำดวน จ่ามงกุฎ จีบไทย เป็นต้น ขนมเหล่านี้อาจจะไม่ได้มีให้เห็นบ่อยๆในปัจจุบัน แต่ก็คงยังมีการสืบทอดมาถึงปัจจุบันให้ดำรงอยู่ความเป็นวัฒนธรรมอาหารของไทย

อาหารไทยเป็นความมหัศจรรย์ของวัฒนธรรมไทยที่มีความหลากหลาย มีการสั่งสมประสบการณ์คิดสูตรส่วนผสมเป็นตำรับมาช้านานจากอดีตสู่ปัจจุบัน วัฒนธรรมอาหารไทยเป็นเอกลักษณ์ที่โดดเด่นอย่างยิ่งในชาติไทย เป็นที่กล่าวขานกันไปทั่วโลกในเรื่องรสชาติผสมกลมกลืนกันอย่างลงตัว มีความประณีตรวมอยู่อย่างลงตัวและคุณประโยชน์ของอาหารไทยมีส่วนผสมของสมุนไพรไทยช่วยรักษาโรคอย่างมากมาย ดังคำที่กล่าวมาอย่างช้านาน "ในน้ำมีปลา ในนามีข้าว" แหล่งสรรสร้างวัฒนธรรมอาหาหารไทยอันมีความหลากหลาย